Resensies – Page 2 – Louis B Rautenbach Skrywer/Author
Resensie Die Son Kom Op
deur Eugene en Heike Joubert van Jhb.
Louis, ek en Heike het die week net gaan baterye laai op Dihololo – ja ook ‘n wildsplaas maar weg van ons gejaagde roetine. Ek het jou boek saam geneem en moet jou gelukwens, jou skryfstyl (poeëties) laat mens stadig lees en indrink wat jy sê. Ek vorder stadig en leer baie by jou – DANKIE
Kontak Louis of bestel die boek deur die onderstaande vorm te voltooi. Die Engelse vertaling “Dawn has Broken” is ook beskikbaar teen dieselfde prys.
Resensie van Die Son Kom Op
Die boek kan bestel word deur die onderstaande vorm in te vul R180 verpakking en posgeld ingesluit.
The English translation The Dawn has Broken is available at R180 postage and packaging included. Complete the form below to order.
Daar is ‘n liedjie wat lei:
I’ve seen the Lily
Push it’s way
Up through the stubborn Soul
Louis, van die eerste tot die laaste blad, onderwerp jou aan jou eie gewete en jou eie feilbaarheid.
Ek bevind myself dat ek deur die hele boek,, ondersoek instel, en het gewonder watter beeld ek weerspieël.
Diktatorskap is gewoonlik ŉ uitvloeisel van die mens se eie onvermoë en die besef van eie onvolmaaktheid wat ons soos ŉ laag verf oor die krake in ons lewe verf, sodat ander net die oppervlak, die masker wat ons dra, kan sien. ŉ Lewe van ontkenning veroorsaak ŉ veroordelende gees, want om ander deurentyd te veroordeel en te bestraf, laat mens se bewustheid van jou eie foute verdof. En hoe langer mens in hierdie beskuldigende staat lewe, hoe makliker raak dit om te bestraf en te veroordeel. Ons raak onsensitief teenoor ander se brose menswees. Daardie emosionele senuwee verloor sy gewetenswaarde. Emosionele en geestelike volwassenheid tree in die dag wanneer ons ons eie onvolmaaktheid besef en erken, en in nederigheid en met begrip vir ander, daarmee saam kan leef..
Die kern van hierdie verhaal, saamgevat in hierdie insiggewende paragraaf.
Nie net sal ek enige iemand aanraai om hierdie boek te lees, as gevolg daarvan dat dit ‘n boieënde verhaal is, waar jy jouself bevind in die lewens, lief en leed, van Albert, Susan, Altus en die oulike Jaco nie, maar ook as hersiening van elkeen se vooropgestelde idees, en ‘n rigting wyser, ‘n openbaring aan elke kind van God.
Knap gedaan Louis, beslis nie ;n boek wat goedsmoeds opgeneem kan word nie…
Resensie van Skaduwees
RESENSIE VAN: SKADUWEES:
“Julle geveg is nie teen vlees en bloed nie, maar teen die bose geeste en die magte in die lug.”
NEE!!!!! Wil ‘n moeders hart instinktief skreeu oor die onreg wat hierdie klein Loekie moet deurmaak.
Terwyl ‘n mens die lewe van Loekie volg, neem Louis Rautenbagh sy leser, heel suksesvol, op ‘n reis waar min waag om heen te gaan.Die geestelike gebied van misverstand en vrees.
As mens nou glo aan ‘spoke’ of nie, die feit is dat daar ‘n wêreld is waar geeste wandel. Ons kry met hierdie geeste te doen deur die oë van een, baie fyngevoelige, jong seun, wat groei tot ‘n sensitiewe, omgee man.
Geen verdere oortuiging word hierna benodig nie!
Ek kon hierdie boek nie neersit nie, en was vas gevang van die heel eerste bladsy.
Ek sal hierdie boek met die grootste vrymoedigheid aanraai. En sien (hopelik) uit na ‘n opvolg…
Baie geluk Louis met nog ‘n treffer…
Posted on April 22, 2017 July 23, 2017
Alet Labuschagne van Bethal
My Vriend, My Broer: Alhoewel ek hulle storie so goed ken want in die 30 jaar wat ek skool gehou het moes ek die stuk Bybelgeskiedenis honderde kere vir die kinders vertel maar nou het jy die storie vir my vertel en ek het dit baie geniet. Dit was vir my interessant om te lees dat Dawid 15 jaar oud was toe hy Goliat gedood het. Jy het ‘n los en gemaklike skryfstyl.
Oorsprong van Smarte: Baie geniet en baie van die karakters te wete gekom wat nie so direk beskryf word soos wat jy dit gedoen het en met jou navorsing te wete gekom het nie. Daar is baie wat mens noit geweet het nie. Nogmaals baie dankie. Ek het baie dinge geleer wat ek nie geweet het nie. Die plae en die koning se reaksie was baie interessant. Ek gaan die boeke albei oor so 3 maande weer lees, en gaan dit beslis nie uitleen nie, want dan kry mens dit of nie terug nie, of in ‘n swak toestand terug. Ek geniet ‘n boek altyd die 2de keer nog meer.
My man het die boeke Oorsprong Van Smarte; My Vriend, My Broer en Spieëlsplinters gelees. Hy het dit so geniet en het dit nie neergesit nie. Sê hy het so baie geleer. Baie dankie. Hy hou baie van die boeke
Llouie en Dick Boiko – Humansdorp
Ons het die boeke baie geniet, meneer. Ons het so baie geleer. Mens kan die boeke nie neersit nie. Mens kan sien dit is met opregtheid en diep uit die hart geskryf. Vir die eerste keer verstaan ek die Bybel ook beter, veral die Ou Testament.
Spieëlsplinters: Hier is ‘n boek wat met eerlikheid geskryf is; om dit te lees, het vir my vreugde gebring, maar tog ook aan my hart geruk. Dit vertel van sorgelose kinderjare waar kinders nog kinders was maar ongelukkig het hul lewe nie so gebly nie. Kinderjare wat met wonderlike liefde gevul was, word skielik in die teenoorgestelde gedraai. Met rou emosie word daar vertel van skeiding van geliefdes, fisiese mishandeling, pyn in ‘n kinderhart, sowel as honderde vrae in ‘n kind se gemoed omdat volwassenes se optrede nie altyd, kan ek sê, volwasse is nie? As kind se lewe skielik van liefde en geborgenheid ontneem word, dan tree verwerping en ‘n gevoel van mislukking in, hiervan getuig dié boek. Tog kan elke leser ‘n waardevolle paar lesse leer. Om net één te noem, moet nooit moed opgee nie!”
Het van Oorsprong Van Smarte gesê dat hy dit so geniet het, en dat die Bybel, veral die Ou Testament vir hom baie meer verstaanbaar is.
Sê dat sy ongelooflik baie leer oor die Bybel, en dat sy al die boeke geniet het.
Sê dat sy baie lees en baie boeke koop, en dat hierdie boek Spieëlsplinters ‘n baie goeie boek is!
Baie dankie aan elke leser. Ons is afhanklik daarvan dat julle ons kunswerke koop en geniet. – Louis.
Posted on April 16, 2017 July 23, 2017
Resensie – My Vriend my Broer